
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 


Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Plăcutule ales al lui Hristos şi făcătorule de minuni, cuvioase părinte Alexandre, pe 
tine, cel ce ca o stea luminoasă a lui Dumnezeu lumea ai luminat şi vieţuirea ta cu 
virtutea şi cu mulţimea facerilor de minuni ai împodobit, cu dragoste în cântări du- 
hovniceşti te lăudăm, iar tu îndrăzneală către Domnul având, cu rugăciunile tale de 
toate nenorocirile ne slobozeşte, ca să-ţi cântăm: Bucură-te, cuvioase Alexandre, 
făcătorule de minuni al Svirului! 


Icosul 1 

Fire îngerească ai avut, cuvioase părinte, şi ca un duh fără de trup, vieţuire neînti- 
nată pe pământ ai săvârşit, pildă minunată de desăvârşire lăsându-ne pentru ca, 
virtuțile tale urmând, acestea să-ţi cântăm: 

Bucură-te, rod dăruit de Dumnezeu bine credincioşilor părinţi; 

Bucură-te, cel ce nerodirea părinţilor ai stârpit; 

Bucură-te, cel ce supărarea lor în bucurie o ai preschimbat; 

Bucură-te, cel ce din faşă de Dumnezeu ai fost ales; 

Bucură-te, cel ce din pântecele maicii pentru slujirea Lui ai fost orânduit; 
Bucură-te, cel ce din tinerețile tale numai pe EI cu toată inima L-ai iubit; 

Bucură-te, cel ce toate frumuseţile lumii acesteia în nimic le-ai preschimbat; 
Bucură-te, cel ce prin post şi priveghere în rugăciune trupul tău l-ai smerit; 
Bucură-te, vas neîntinat al harului lui Dumnezeu; 

Bucură-te, sălaş al Duhului Sfânt, cu curăţia împodobit; 

Bucură-te, bărbat al năzuinţelor duhovniceşti; 

Bucură-te, cap sfinţit de dreapta Celui Preaînalt; 

Bucură-te, cuvioase Alexandre, făcătorule de minuni al Svirului! 


Condacul al 2-lea 

Văzând Domnul sufletul tău ca un ogor bine lucrat spre rodirea cea duhovnicea- 
scă, spre căutarea unui singur lucru de folos din tinereţe ţi-a îndreptat gândul tău, 
cuvioase şi pentru dragostea lui Hristos, părinţii şi casa ta părintească ai lăsat, de 
toate poftele deşarte lepădându-te şi în pustia Valaamului pentru nevoinţe călugă- 
reşti ai venit, lui Dumnezeu celui ce te-a izbăvit, cântând: Aliluia! 


Icosul al 2-lea 

Cu cugetul cel de Dumnezeu luminat deşertăciunea şi nestatornicia lumii acesteia 
ai înţeles, căci în ea bucuria este înlocuită de necaz, iar bunăstarea este înlăturată 
de nenorociri neaşteptate. De aceea bunătăţile cele veşnice şi nestricăcioase ţi le-ai 
dorit, părinte cuvioase şi pe acestea, prin lepădarea de bunătăţile lumești şi prin 
sărăcia de bunăvoie, a le dobândi te-ai străduit, îndemnându-ne să-ţi cântăm: 
Bucură-te, iubitor al tăcerii pustiei; 

Bucură-te, râvnitor al smereniei şi al sărăciei; 

Bucură-te, chip desăvârşit al adevăratei lepădări de sine; 

Bucură-te, arătare fără seamăn a vieţuirii călugăreşti, cu adevărat îngereşti,; 
Bucură-te, pravilă a credinţei şi a evlaviei; 

Bucură-te, oglindă a ascultării şi a răbdării; 

Bucură-te, cel ce tăcerea călugărească ai iubit; 

Bucură-te, cel ce lacrimi duhovniceşti ai dobândit; 

Bucură-te, cel ce prin tânguirea vremelnică fericirea veşnică, o, ai găsit; 

Bucură-te, cel ce prin rugăciuni neîncetate cursele vrăjmaşului le-ai nimicit; 
Bucură-te, cel ce prin osteneli şi privegheri trupul tău sufletului l-ai supus; 
Bucură-te, cel ce prin post şi înfrânare patimile ţi le-ai omorât; 

Bucură-te, cuvioase Alexandre, făcătorule de minuni al Svirului! 


Condacul al 3-lea 

Cu puterea Celui Preaînalt umbrit şi întărit fund, prin tunderea monahicească de 
toată cugetarea cea trupească te-ai lepădat, cuvioase şi ca un ostaş mult iscusit, 
schima călugărească armură a mântuirii dobândind şi cu arma nebiruită a Crucii lui 
Hristos înarmându-te, împotriva vrăjmaşului celui nevăzut, cu tărie ai luptat, prin 
smerenie adâncă mândria lui cea înaltă biruind şi cu toată inima către Domnul cân- 
tând: Aliluia! 


Icosul al 3-lea 

Izvor îmbelşugat de lacrimi având, plăcutule al lui Dumnezeu şi har mare al îndu- 
ioşării dobândind, pâinea ta cu lacrimi ţi-ai udat-o şi băutura cu plâns ţi-ai ameste- 
cat-o din prea plinul însetării de Dumnezeu şi al dragostei către Domnul. De aceea 
şi noi te fericim prin aceste cântări: 

Bucură-te, nevoitor al tăriei şi al bărbăţiei; 

Bucură-te, om întocmai ca îngerii; 

Bucură-te, ostaş al Împăratului Ceresc care ai fost biruitor; 

Bucură-te, rod bun al mănăstirii Valaam; 

Bucură-te, vieţuitor bine plăcut al pustiei; 

Bucură-te, rugător neobosit; 

Bucură-te, postitor fără pereche; 


Bucură-te, iubitor minunat al tăcerii; 

Bucură-te, următor al nevoinţei părinţilor celor purtători de Dumnezeu; 
Bucură-te, următor al răbdării şi ostenelii lor; 

Bucură-te, cel ce la bună vreme mormântul ţi l-ai săpat; 

Bucură-te, cel ce la ceasul morţii neîncetat ai cugetat; 

Bucură-te, cuvioase Alexandre, făcătorule de minuni al Svirului! 


Condacul al 4-lea 

Furtuna ispitelor şi a atacurilor diavoleşti nu a putut zdruncina locaşul tău sufle- 
tesc, căci pe piatra cea tare a credinţei în Hristos a fost întemeiat, cuvioase părinte 
şi ocrotit prin trezvie şi neîncetate rugăciuni, prin care împotriva vrăjmaşului mân- 
tuirii omeneşti cu toată inima ai luptat şi pe scara virtuţilor către desăvârşire la mă- 
sura vârstei lui Hristos fără oprire ai urcat, cântând lui Dumnezeu: Aliluia? 


Icosul al 4-lea 

Laudă de la oameni auzind, de mărirea cea deşartă te-ai temut, părinte de Dumne- 
zeu înţelepţite şi ca o adevărată pildă de smerenie, a fugi în pustie străină ai hotă- 
rât, pe malul Svirului, în locul care de sus în vedenie minunată ţi-a fost arătat, şi 
acolo numai lui Dumnezeu în slobozenie l-ai slujit, pentru care îţi cântăm laudele 
acestea: 

Bucură-te, următor bun şi smerit al Domnului Hristos; 

Bucură-te, împlinitor râvnitor al sfintelor Lui porunci; 

Bucură-te, iubitor al fecioriei sufleteşti şi trupeşti; 

Bucură-te, iubitor nefăţarnic al ostenelii; 

Bucură-te, că slava cea omenească, o, ai disprețuit; 

Bucură-te, că ale slavei deşarte şi ale mândriei curse le-ai nimicit; 

Bucură-te, că înşelăciunea trufiei celei vătămătoare de suflet în picioare, o, ai căl- 
cat; 

Bucură-te, cel ce sfânta smerenie a lui Hristos ţi-ai însuşit; 

Bucură-te, cel ce toate făgăduințele călugăriei le-ai împlinit; 

Bucură-te, cel ce cu darurile harului lui Dumnezeu te-ai împodobit; 

Bucură-te, cel ce prin har putere asupra duhurilor necurate ai primit; 

Bucură-te, că înfricoşările şi vedeniile lor în nimic le-ai preschimbat; 

Bucură-te, cuvioase Alexandre, făcătorule de minuni al Svirului! 


Condacul al 5-lea 

Raza cea luminoasă în întunericul nopţii locul cel pustiu l-a luminat şi în el să te 
sălăşluieşti ai venit, cuvioase, lumina sufletului tău arătând şi cu dragostea către 
Domnul inima ta înflăcărând, căci bine plăcută i-a fost Făcătorului voinţa ta de a-l 
sluji în cuvioşie şi sfinţenie şi de a-i cânta acolo cântarea de laudă: Aliluia! 


Icosul al 5-lea 

Văzând cetele îngereşti vieţuirea ta cea îngerească, părinte de Dumnezeu fericite şi 
adâncul smereniei tale şi stăruinţă în rugăciune şi tăria în înfrânare şi marea râvnă a 
duhului tău pentru curăţie, s-au minunat şi L-au prea mărit pe lubitorul de oameni 
Dumnezeu, care neputincioasa fire omenească, o, a întărit. lar noi te fericim şi îţi 
cântăm: 

Bucură-te, sfeşnic al pustiei, cel ce ţinutul Korelsk cu strălucirea virtuţilor tale l-ai 
luminat; 

Bucură-te, podoaba minunată a monahilor; 

Bucură-te, crin bine mirositor al pustiei; 

Bucură-te, pom mult roditor al grădinii cereşti; 

Bucură-te, cel ce frumuseţea casei lui Dumnezeu ai iubit; 

Bucură-te, cel ce în tine însuţi locaş Dumnezeirii celei în trei Ipostasuri l-ai pregă- 
tit; 

Bucură-te, cel ce cu cuvioşia şi dreptatea eşti înveşmântat; 

Bucură-te, cel ce cu brâul virtuţilor eşti încins; 

Bucură-te, cel ce ungerea Sfântului Duh, o, ai primit; 

Bucură-te, vas sfinţit al harului lui Dumnezeu; 

Bucură-te, rob bun şi credincios al lui Hristos; 

Bucură-te, slugă adevărată a Domnului; 


Bucură-te, cuvioase Alexandre, făcătorule de minuni al Svirului! 


Condacul al 6-lea 

Propovăduitor al nevoinţelor tale în pustia Svirului s-a arătat vânătorul care în pă- 
durea cea nestrăbătută după cerb alergând, prin grija lui Dumnezeu coliba ta, o, a 
găsit, cuvioase părinte şi în trup de înger văzându-te, semnul luminii pline de har 
pe chipul tău purtând, de frică şi de bucurie s-a umplut şi la cinstitele tale picioare 
a căzut şi cu inima înduioşată lui Dumnezeu i-a cântat: Aliluia! 


Icosul al 6-lea 

Ca o făclie luminoasă a lui Dumnezeu în pustia Svirului ai luminat şi pe calea mân- 
tuirii multe suflete omeneşti ai îndrumat: căci Hristos îndrumător şi învăţător te-a 
arătat călugărilor iubitori de pustnicie, care, precum oile la păstor, la tine au venit 
şi tu pe pajiştea cea de viaţă purtătoare i-ai hrănit. De aceea, pe tine, cel ce ai lucrat 
şi ai învăţat, prin aceste cuvinte de laudă te cinstim: 

Bucură-te, izvor al învățăturilor insuflate de Dumnezeu; 

Bucură-te, locaş bogat al înduioşărilor; 

Bucură-te, tăblie însuflețită a legii Domnului; 

Bucură-te, propovăduitor neîncetat al Evangheliei lui Hristos; 


Bucură-te, cel ce poruncile Domnului le-ai îndeplinit şi pe ucenicii tăi acestea i-ai 
învăţat; 

Bucură-te, cel ce prin obiceiurile tale cele vrednice de Hristos pe cei leneşi la în- 
dreptare 1-ai îndemnat; 

Bucură-te, cel ce prin harul dăruit ție de Domnul pe cei neputincioşi i-ai întărit; 
Bucură-te, cel ce cu dulceaţa vorbelor tale pe cei necăjiţi i-ai mângâiat; 

Bucură-te, cel ce la pocăință pe păcătoşi i-ai îndrumat; 

Bucură-te, cel ce pe tineri i-ai înţeleptit,; 

Bucură-te, cel plin de compătimire; 

Bucură-te, cel bogat în milă; 

Bucură-te, cuvioase Alexandre, făcătorule de minuni al Svirului! 


Condacul al 7-lea 

Deşi Domnul cel iubitor de oameni locul nevoinţelor tale I-a prea slăvit, părinte, pe 
îngerul Său l-a trimis a-ţi binevesti că pe locul acela mănăstire pentru mântuirea 
călugărilor va fi şi în ea biserica în cinstea Sfintei Treimi. lar tu, prin arătarea celui 
fără de trup fiind luminat, cu bucurie şi cutremur cerească bunavestire ai ascultat şi 
în smerenia duhului Stăpânului îngerilor şi al oamenilor ai cântat: Aliluia! 


Icosul al 7-lea 

Semn nou al bunăvoirii lui Dumnezeu ţi s-a dăruit, cuvioase, când în pustia cea 
aleasă în tăcere vieţuiai, căci în noapte lumină mare peste tine a strălucit şi trei băr- 
baţi în veşminte luminoase înaintea ta au stat, pace dăruindu-ţi şi poruncindu-ţi mă- 
năstire de călugări acolo să construieşti şi în ea biserică în cinstea Sfintei Treimi. 
Iar noi, minunându-ne de această prea minunată arătare a Treimii în chip îngeresc, 
ție îti cântăm: 

Bucură-te, slujitor tainic al Preasfintei şi celei de o fiinţă Treimi; 

Bucură-te, martor al nespusei arătări a lui Dumnezeu; 

Bucură-te, împreună vorbitor al Puterilor îngereşti, celor purtătoare de lumină; 
Bucură-te, văzător al luminoasei arătări dumnezeieşti; 

Bucură-te, părtaş al strălucirii treimice, celei în chipul focului; 

Bucură-te, închinător al Dumnezeirii celei în Trei străluciri; 

Bucură-te, cel ce în trup muritor, cu aurora veşniciei ai fost luminat; 

Bucură-te, cel ce de vizită cerească pe pământ te-ai învrednicit; 

Bucură-te, cel ce cu smerenia cele înalte le-ai dobândit; 

Bucură-te, cel ce cu sărăcia mila cea bogată a Domnului ţi-ai agonisit; 

Bucură-te, cel ce cu lacrimi bucurie veşnică ai semănat; 

Bucură-te, cel ce împlinirea făgăduinţelor neschimbat ai săvârşit; 

Bucură-te, cuvioase Alexandre, făcătorule de minuni al Svirului! 


Condacul al 8-lea 

În chip străin îngerul Domnului în mantie călugărească în văzduh ţi s-a arătat, ară- 
tându-ţi locul pe care biserica în cinstea Treimii celei de viaţă făcătoare în pustia 
Svirului aveai să o clădeşti, cuvioase părinte şi cu ajutorul lui Dumnezeu ridicând- 
o şi sfinţind-o, cu ucenicii tăi laude neîncetate în ea Domnului i-ai înălţat, cântând: 
Aliluia! 


Icosul al 8-lea 

Cu totul în voia Domnului lăsându-te şi de ucenicii tăi fiind înduplecat, harul preo- 
iei l-ai primit, părinte, deşi mâhnit era duhul tău, de înălțimea preoţiei înspăi- 
mântându-se, însă ascultare de fiii tăi duhovniceşti ai făcut, îndemnându-i prin 
aceasta ca într-un glas să-ţi cânte: 

Bucură-te, săvârşitor destoinic al jertfei celei fără de sânge; 

Bucură-te, slujitor cucernic al altarului Domnului; 

Bucură-te, cel ce cuvioasele tale mâini cu mare îndrăzneală către Domnul le-ai ri- 
dicat; 

Bucură-te, cel ce rugăciuni fierbinţi din inimă curată la tronul Atotţiitorului ai înăl- 
țat; 

Bucură-te, cel ce pildă de bună credinţă ucenicilor tăi ai fost; 

Bucură-te, cap încununat cu virtutea preoţiei; 

Bucură-te, conducător iscusit al ostaşilor duhovniceşti; 

Bucură-te, părinte înţelept al vieţii călugăreşti de obşte; 

Bucură-te, lumânare aprinsă în rugăciunea către Dumnezeu; 

Bucură-te, stea călăuzitoare pe drumul cel drept către mântuire; 

Bucură-te, măslină care reverşi uleiul milei dumnezeieşti; 

Bucură-te, potir care îi saturi pe cei însetaţi de învăţătura mântuirii; 

Bucură-te, cuvioase Alexandre, făcătorule de minuni al Svirului! 


Condacul al 9-lea 

Toţi călugării mănăstirii tale cu bucurie s-au cutremurat când torentul de apă care 
spre sfânta mănăstire se îndrepta, cu rugăciunea ta, l-ai potolit şi prin chemarea 
atotputernicului nume al lui lisus Hristos, pe torentul cel năvalnic ai construit o 
moară pentru buna trebuinţă a călugărilor şi văzând aceasta, fiii tăi duhovniceşti cu 
toată inima şi împreună cu tine lui Dumnezeu au glăsuit: Aliluia! 


Icosul al 9-lea 

Ritorii cei omeneşti nu se pricep a grăi mulțimea bucuriei duhovniceşti de care te- 
al umplut, părinte de Dumnezeu purtătorule, când în vremea rugăciunii tale de noa- 
pte Preasfânta Născătoare de Dumnezeu ţi s-a arătat împreună cu Cetele îngereşti 
şi prin făgăduinţe neschimbate sufletul tău l-a veselit, căci ocrotitoare veşnică a 


mănăstirii tale a făgăduit a fi, în toate zilele îndestulând-o şi apărând-o. De aceea şi 
noi aceste cuvinte de bucurie îţi aducem: 

Bucură-te, cel ce de bunăvoirea Maicii Domnului ai fost umbrit; 

Bucură-te, cel ce de vizita Împărătesei cerului şi a pământului ai fost mângâiat; 
Bucură-te, cel ce vorbe milostive din gura ei ai auzit; 

Bucură-te, cel ce făgăduinţa ei despre ocrotirea puternică a mănăstirii ai primit; 
Bucură-te, cel ce de ea eşti cu adevărat iubit; 

Bucură-te, alesul Fiului ei şi Dumnezeu; 

Bucură-te, cel ce cu darul facerii de minuni ai fost dăruit; 

Bucură-te, căci pe cele viitoare ca şi pe cele prezente dinainte le-ai văzut; 
Bucură-te, căci pescarului în chip minunat pescuirea i-ai înmulțit; 

Bucură-te, căci părinților neroditori naştere de prunci le-ai dăruit; 

Bucură-te, căci pe bolnavi sănătoşi I-ai ridicat; 

Bucură-te, căci greşelile cele tainice ale oamenilor le-ai mustrat; 

Bucură-te, cuvioase Alexandre, făcătorule de minuni al Svirului! 


Condacul al 10-lea 

Sufletele ucenicilor tăi voind a le mântui, în chip părintesc i-ai povăţuit, cuvioase 
de Dumnezeu înţelepțite, atât cu cuvântul, cât şi prin rânduiala vieţuirii tale, cu 
blândeţe mustrându-i şi cu dragoste îndemnându-i în evlavie şi în curăţie a izbân- 


di; şi mai mult, înaintea sfârşitului tău, toate cele de folos spre mântuirea sufletea- 
scă, le-ai poruncit şi 1-ai învăţat în rugăciuni a priveghea şi neîncetat lui Dumnezeu 
a-i cânta: Aliluia! 


Icosul al 10-lea 

Zid de apărare sunt rugăciunile tale, sfinte făcătorule de minuni, pentru toţi cei ca- 
re cu credinţă la tine în orice necaz vin, căci pentru curăţia inimii tale putere du- 
hovnicească Dumnezeu ţi-a dăruit, ca pe bolnavi să-i tămăduieşti, pe sărmani să-i 
ajuţi, viitorul să-l prooroceşti, pentru ca şi cei apropiaţi şi cei de departe măreţia lui 
Dumnezeu, în tine arătată, să o slăvească şi ţie acestea să-ţi cânte: 

Bucură-te, doctor fără de arginţi al suferințelor omeneşti; 

Bucură-te, tămăduitor fără pereche nu numai al bolilor trupeşti, ci şi al celor sufle- 
teşti; 

Bucură-te, că orbilor vedere le dăruieşti; 

Bucură-te, că pe ologi şi slăbănogi sănătoşi îi faci; 

Bucură-te, că pe îndrăciţi de chinul diavolesc îi slobozeşti; 

Bucură-te, că nebunilor minte sănătoasă le dăruieşti; 

Bucură-te, că pe cei acoperiţi de răni îi tămăduieşti; 

Bucură-te, că pe cei întristați îi mângâi; 

Bucură-te, că în ajutorul celor sărmani te grăbeşti; 


Bucură-te, că celor robiţi şi celor din temnițe slobozenie le dăruieşti; 
Bucură-te, cuvioase Alexandre, făcătorule de minuni al Svirului! 


Condacul al 11-lea 

Cântare întru totul înduioşătoare înaintea sfârşitului tău Preasfintei Treimi i-ai 
adus, cuvioase şi cu rugăciunea pe buze sfântul tău suflet în mâinile Dumnezeului 
celui Viu l-ai predat, căci pe EI din tinereţile tale L-ai iubit şi tot Lui până la adânci 
bătrâneţi în chip neprefăcut i-ai slujit; de aceea cu bună nădejde şi cu bucurie la 
locaşurile cereşti ai trecut, ca împreună cu Cetele îngereşti lui Dumnezeu celui în 
trei Feţe să-i cânţi: Aliluia! 


Icosul al 11-lea 

Sfârşitul tău cu pace văzându-l ucenicii tăi, plăcutule al lui Dumnezeu, amărăciu- 
nea despărțirii de tine cu mângâierea harului au amestecat-o, nădejde având în pu- 
ternica ta mijlocire la tronul lui Dumnezeu, pentru care îi auzi cu dragoste cân- 
tându-ţi: 

Bucură-te, cel ce cununa vieţii veşnice din mâinile Atotţiitorului o ai primit; 
Bucură-te, cel ce în cămara Stăpânului Ceresc te veseleşti; 

Bucură-te, cel ce cu ochii tăi slava Dumnezeirii celei în trei Străluciri o priveşti; 
Bucură-te, cel ce cu stareţii înveşmântaţi în alb Făcătorului te inchini; 

Bucură-te, moştenitor al luminoasei Împărăţii a lui Hristos; 

Bucură-te, vieţuitor al Ierusalimului celui de sus; 

Bucură-te, locuitor al Sionului Ceresc; 

Bucură-te, trăitor în corturile Raiului cele nefăcute de mână omenească; 

Bucură-te, cel ce după ostenelile vieţii vremelnice odihnă veşnică ai dobândit; 
Bucură-te, cel ce bucuria pregătită drepţilor din veac în chip drept ţi-ai însuşit; 
Bucură-te, cel ce cu razele luminii celei neînserate de sus ai fost luminat; 
Bucură-te, cel ce prin măreția minunilor ai strălucit; 

Bucură-te, cuvioase Alexandre, făcătorule de minuni al Svirului! 


Condacul al 12-lea 

A harului părtaşă s-a arătat sfânta raclă cu moaştele tale tămăduitoare, sfinte făcă- 
torule de minuni, căci, după mulţi ani în adâncurile pământului, Domnul neputre- 
zite le-a arătat, vindecări din belşug revărsând şi orice boală tămăduind cu puterea 
lui Dumnezeu celui minunat întru sfinții Săi, care în cer şi pe pământ în chip minu- 
nat te-a proslăvit şi căruia îi cântăm: Aliluia! 


Icosul al 12-lea 
Cei ce cântăm cântare de bucurie, laudă şi mulţumire lubitorului de oameni Dum- 
nezeu, care în pământul Rusiei te-a proslăvit ca pe un făcător de minuni bun şi mi- 


lostiv, te rugăm, cuvioase părinte al nostru: fii mijlocitor către EI şi rugător veşnic 
pentru noi, cei ce-ţi cântăm: 

Bucură-te, apărător al neamului creştinesc; 

Bucură-te, tezaur al diferitelor daruri; 

Bucură-te, acoperământ de Dumnezeu dăruit; 

Bucură-te, cel ce de la Dumnezeu harul vindecărilor ai primit; 

Bucură-te, floarea vieţii fără de moarte, care în Sfânta Biserică răspândeşti bună 
mireasmă; 

Bucură-te, zarea veşniciei, care din mormânt în chip prea slăvit ai strălucit; 
Bucură-te, râu nesecat de binefaceri şi milostenii,; 

Bucură-te, izvor îmbelşugat de bunătate; 

Bucură-te, chip mult minunat al dragostei şi compătimirii; 

Bucură-te, tămăduire de Dumnezeu dăruită trupurilor noastre; 

Bucură-te, mijlocire bine plăcută pentru sufletele noastre; 

Bucură-te, cuvioase Alexandre, făcătorule de minuni al Svirului! 


Condacul al 13-lea (de trei ori) 

O, mare şi prea slăvite făcătorule de minuni, cuvioase părinte Alexandre! Primeşte 
cu milostivire această puţină rugăciune a noastră şi cu rugăciunile tale ne păzeşte în 
viaţa aceasta de suferinţele cele sufleteşti şi trupeşti şi de chinurile cele veşnice ne 


izbăveşte şi ne învredniceşte ca împreună cu tine în Împărăţia Cerească cu toată 
inima lui Dumnezeu să-i cântăm: Aliluia! 


Apoi: 


Icosul 1 

Fire îngerească ai avut, cuvioase părinte, şi ca un duh fără de trup, vieţuire neînti- 
nată pe pământ ai săvârşit, pildă minunată de desăvârşire lăsându-ne pentru ca, vir- 
tuţile tale urmând, acestea să-ţi cântăm: 

Bucură-te, rod dăruit de Dumnezeu bine credincioşilor părinţi; 

Bucură-te, cel ce nerodirea părinților ai stârpit; 

Bucură-te, cel ce supărarea lor în bucurie o ai preschimbat; 

Bucură-te, cel ce din faşă de Dumnezeu ai fost ales; 

Bucură-te, cel ce din pântecele maicii pentru slujirea Lui ai fost orânduit; 
Bucură-te, cel ce din tinerețţile tale numai pe EI cu toată inima L-ai iubit; 

Bucură-te, cel ce toate frumuseţile lumii acesteia în nimic le-ai preschimbat; 
Bucură-te, cel ce prin post şi priveghere în rugăciune trupul tău l-ai smerit; 
Bucură-te, vas neîntinat al harului lui Dumnezeu; 

Bucură-te, sălaş al Duhului Sfânt, cu curăţia împodobit; 

Bucură-te, bărbat al năzuinţelor duhovniceşti; 


Bucură-te, cap sfinţit de dreapta Celui Preaînalt; 
Bucură-te, cuvioase Alexandre, făcătorule de minuni al Svirului! 


Condacul 1 

Plăcutule ales al lui Hristos şi făcătorule de minuni, cuvioase părinte Alexandre, 
pe tine, cel ce ca o stea luminoasă a lui Dumnezeu lumea ai luminat şi vieţuirea ta 
cu virtutea şi cu mulţimea facerilor de minuni ai împodobit, cu dragoste în cântări 
duhovniceşti te lăudăm, iar tu îndrăzneală către Domnul având, cu rugăciunile tale 
de toate nenorocirile ne slobozeşte, ca să-ţi cântăm: Bucură-te, cuvioase Alexan- 
dre, făcătorule de minuni al Svirului! 


Rugăciune către cuviosul Alexandru din Svir 


O, cuvioase şi de Dumnezeu purtătorule, părintele nostru Alexandre, cei ce cu sme- 
renie cerem ajutorul tău binecuvântat, cu sârguinţă te rugăm, înalță mâinile tale 
pentru noi, păcătoşii, către Stăpâna noastră, Născătoarea de Dumnezeu şi pururea 
Fecioară Maria, ca să pomenească milele sale din trecut, prin care a făgăduit ne- 
despărțită să fie de mănăstirea ta şi să ne dea nouă putere şi tărie asupra vrăjmaşilor 
sufleteşti, care ne abat de la calea mântuirii, biruitorii lor să fim, iar în ziua înfri- 
coşatei Judecăţi să auzim de la tine acel glas de laudă: iată-ne, Dumnezeule, pe 
mine şi fiii pe care mi i-ai dat! şi cunună de biruinţă de la biruitorul vrăjmaşilor 
Hristos, Fiul lui Dumnezeu, să primim şi moştenirea bunătăţilor veşnice împreună 
cu tine să o dobândim cei ce pe Preasfânta Treime o prea mărim: pe Tatăl şi pe Fiul 


şi pe Sfântul Duh şi prin milostiva ta mijlocire şi ocrotire, acum şi pururea şi în ve- 
cil vecilor. Amin! 


Viaţa Sfântului Alexandru din Svir 


Bnarocnoenne CBaro-Tponukoro Anekcannpa CBHpCKOro MyXCKOrO MOHaCTBIpA 


Sfântul Alexandru s-a născut la 15 iunie 1448 în satul Mandera de pe râul Oyat 
din Novgorod, Rusia. Satul este situat vizavi de mănăstirea Ostrov care are hramul 
“Intrarea Maicii Domnului în biserică”. A primit la botez numele Amos. Părinţii 
lui, Ștefan şi Bassa, erau ţărani evlavioşi, săraci care au dat copiilor lor o 
educaţie creştină. Când Amos a ajuns la vârstra căsătoriei, a ales să părăsească 
lumea pentru mântuirea sufletului său. 


După voia lui Dumnezeu el a întâlnit nişte călugări de la Valaam, vorbind cu ei 
despre Sfânta mănăstire, rânduiala lor de rugăciune şi cele trei tipuri de viaţă 
monahală (anahoretică, schit, cernobitică) a ales să meargă la Mănăstirea Valaam 


denumită “ Athosul nordului”. După ce a primit binecuvântarea de la părinţii lui a 
mers pe drumul ce l-a ales. 


După ce a trecut râul Svir, pe malul Roshinsk, 


La mănăstirea Valaam la tunderea în monahism, în anul 1474 a primit numele 
de Alexandru, având atunci 26 de ani. Încă de la început a dat dovadă de ascultare 
în toate, ca şi de astfel şi în post şi rugăciune. 

Când a venit tatăl său la Valaam să-l caute, i-a convins pe părinţii săi să intre în 
monahism, astfel tatăl său a primit numele de Serghie, iar mama sa Barbara, 
mormintele lor fiind şi astăzi venerate la Mănăstirea Oyat. 


Alexandru a continuat să urmeze programul ascetic de la Valaam, uluitor de strict 
al călugărilor de acolo. La început în viaţa de obşte, iar apoi în linişte pe o insulă 
numită Insula Sfântă, petrecând acolo zece ani. Şi în prezent există locul unde s-a 
nevoit Sfântul Alexandru, o peşteră umedă unde de abia dacă se poate găzdui un 
om cu dificultate, mormântul pe care l-a săpat el însuşi mai există de astfel acolo. 


The cave on Valaam Monasterys Holy 


Island in which St. Alexander labored. 


Odată când era la rugăciune a auzit o voce divină: 
Aceasta a fost în anul 1485. 


La sud-est pe malul râului Svir a găsit “o pădure de pini de o mare frumuseţe, locul 
fiind plin de copaci şi lacuri în toate direcțiile, acolo nefiind locuit de oamen'”. 
Sfântul a ridicat o colibă pe malul râului Roshinsk. 


La Sfântul Lac, o treime de milă mai departe, separat de Stremnino Hill, Sfântul 
Alexandru a trăit mai mulţi ani în singurătate totală, hrănindu-se cu verdeţurile 
ce creşteau acolo. Dumnezeu a descoperit unde stătea boierului Andrei Zavalishin 
(ulterior Sfântul Adrian de Ondrusov) şi prin el multor alții. Mănăstirea a început 
să crească şi potrivit raporturilor, darurile de clarviziune şi de vindecare a bolilor 
fizice şi sufleteşti s-au răspândit în toată ţara. Oamenii ortodocşi l-au slăvit pe 
Alexandru din Svir din timpul vieţii ca sfânt. 


În al douăzeci şi treilea an din viaţa Sfântului în pustie, 


Sfântul a căzut la pământ, dar l-au luat de mână şi l- 
au ridicat sus. Atunci i-a auzit spunându-i: 


Interior of the chapel built over the spot 
where Saint Alexander had his vision 
of the Holy Trinity. 


Mai târziu, pe locul arătării Sfintei Treimi a fost construită o bisericuţă şi până 
astăzi se cutremură sufletul omenesc în acest loc binecuvântat, gândindu-se la 


cât de apropiat este Dumnezeu faţă de aleşii Săi. Este uimitor că deşi s-a 
învrednicit de vizite cereşti a rămas mereu acelaşi călugăr smerit, care voia să 
slujească toată obştea monahală şi pe simplii vizitatori ai mănăstirii. 


Cu câţiva ani înainte de adormirea sa, Sfântul şi-a dorit să construiască o biserică 
de piatră în onoarea Maicii Domnului. Într-o noapte, după ce fundaţia bisericii a 
fost făcută, în vremea rugăciunii a văzut o lumină extraordinară care cuprindea 
toată mănăstirea. În locul unde avea să fie altarul 


Sfântul a căzut la 
pământ cu faţa înaintea măreției Slavei, neputând privi strălucirea luminii de 
nedescris. Atunci, Maica Domnului a poruncit să se ridice şi i-a promis că va fi 
protectoarea mănăstirii şi îi va ajuta pe cei care trăiesc acolo, în toate nevoile 
lor, atât în timpul vieţii lui cât şi după adormirea sa. 


St. Alexander's vision of the Most Holy 
Theorokos ar the site of the Church 


of the Protection. 


Cu un an înainte de adormirea sa a chemat pe toţi fraţii spunându-le că timpul 
trecerii din viaţa aceasta temporală, tristă şi dureroasă în viaţa viitoare veşnică, fără 
dureri şi mereu fericită se apropie. El a desemnat patru ieromonahi Isaia, Nicodim, 
Leontius şi Herodion şi a poruncit ca succesorul său ca stareţ să fie ales dintre ei. 
După aceea până la adormirea sa, el nu încetează să înveţe pe fraţii săi într-o viaţă 
plăcută lui Dumnezeu. 


Sfântul Alexandru a adormit la 30 august 1533, la vârstra de optzeci şi cinci ani. 
În conformitate cu testament Său, el a fost îngropat la schitul din apropierea 
Bisericii Schimbarea la faţă a Domnului, în partea dreaptă a altarului în spate. 
În 1547, la doar paisprezeze ani după adormirea sa, el a fost numărat printre 


Sfinți. 


Cei care au venit la moaştele sale sfinte cu credinţă au fost vindecaţi: orbii şi-au 
recăpătat vederea, paraliticii mergeau şi cei care sufereau de alte boli au primit 
vindecare. Cei posedaţi au fost vindecaţi, iar cele sterpe au conceput copii. 


Minunat este Domnul nostru între sfinţii Săi, care a proslăvit pe robul Său în 
această viaţă temporală prin semne şi minuni făcute prin mâna Sa. Şi chiar şi după 
adormirea sa, a binevoit un loc de cinste pentru corpul său în Sfânta Sa biserică ca 
să strălucească acolo ca un far mare prin miracolele cele mai glorioase. 

Eighteenth-century engraving of the St. Alexander of Svir Monastery. 
At right is the original Holy Trinity portion of the monastery and ar left is the 
Transfiguration portion of the monastery, in which the Sainvs relics repose. 


Prima descoperire a sfintelor moaşte ale Sfântului Alexandru 


Prima descoperire a sfintelor moaşte ale Sfântului Alexandru în 1641 - 108 ani de 
la adormirea sfântului - a fost descrisă de călugărul Atanasie de la Mănăstirea Svir. 


În 1905 Fr. Atanasie a scris: în timpul domniei ţarului Michael Fyodorovich şi a 
fiului său Alexei Mihailovici, Abbot Avramie de la Mănăstirea Svir a vrut să 


construiască o biserică de piatră peste trupul Sfântului Alexandru. Biserica de lemn 
existentă era prea îngustă şi deteriorată. Fraţii au fost de acord cu aceasta şi s-au 
adresat ţarului cu o cerere de a construi biserica, ţarul a fost de acord, donând 
fonduri pentru construcție. 


În anul 7149 de la facerea lumii şi 1641 de la naşterea lui Hristos, în conformitate 
cu decretul regal, călugări de la Mănăstirea Svir au dărâmat biserica veche 
dedicată Sfântului Alexandru care conţinea un memorial care indica locul unde a 
fost îngropat. Pe vremea aceea a avut loc ceva minunat, în seara zilei de 15 aprilie, 
joi înainte de Duminica Floriilor, în timpul lucrului a avut loc o o explozie 
minunată de fulgere şi tunete. Fulgerul care lovea pământul nu dispărea imediat ca 
de obicei ci continua să strălucească. Această manifestare s-a repetat şi vineri. 
Apoi pe 17 aprilie, în Sâmbăta lui Lazăr, în timpul Sfintei Liturghii, lucrătorii au 
săpat şanţurile pentru pereţii bisericii noi cu hramul Schimbarea la Faţă a 
Domnului nostru lisus Hristos cu două altare: unul la dreapta dedicat Sfântului 
Ierarh Nicolae, iar celălalt la stânga dedicat Sfântului Alexandru din Svir. Când au 
început să sape au găsit un sicriu în partea de est a bisericii, aproape de locul unde 
era altarul vechii biserici de lemn. Pământul s-a format ca o peşteră peste sicriu cu 
nimic sprijinindu-l. Văzând acest lucru, muncitorii speriaţi şi uimiți de felul cum 
pământul s-a format peste sicriu nu ştiau ce să facă. 


S-a întâmplat ca în acel moment să treacă pe acolo ieromonahul Elisei de la 
mănăstirea Svir şi văzându-i nedumeriţi şi că nu fac nimic le-a zis “De ce staţi 
acolo şi nu lucraţi?”. Ei l-au rugat să se uite la sicriu. Fr. Elisei apropindu-se a 
văzut felul cum pământul s-a format în jurul sicriului ca o peşteră , s-a însemnat cu 
semnul crucii şi cu mare grijă a ridicat capacul sicriului care era putrezit. Când a 
văzut că în sicriu era un corp întreg şi intact a crezut că erau moaştele Sfântului 
Alexandru. A mers la mănăstire şi a spus fraţilor ce s-a întâmplat. 


La acea vreme Starețul celebra Sfânta Liturghie, după terminarea serviciului a 
mers repede acolo cu fraţii. Când muncitorii mănăstirii au auzit ce s-a întâmplat, 
fiecare a lăsat munca sa şi s-a grăbit să vadă minunea. Vremea în acea zi era 
plăcută şi liniştită. Când au ajuns toţi acolo stareţul împreună cu ieromanahii a 
coborât în şanţ şi a desfăcut placa de sus a sicriului. Un parfum dulce din moaştele 
Sfântului a pătruns în aer, astfel încât întreaga zonă a fost umplută de miros. 
Toţi au văzut corpul Sfântului Alexandru, întreg şi nestricat, acoperit de o 
mantie şi schimă în conformitate cu regula monahală. Capul său era întreg şi o 
parte din barbă se vedea pe sub schimă, picioarele erau ca ale unui om răposat 
recent: piciorul drept cu faţa în sus, în timp ce piciorul stâng era un pic într-o 
parte. Ambele picioare erau încălţate în sandale. Mir parfumat asemănător cu 


anumite flori, izvora din trupul său. Văzând aceasta cei prezenţi erau uimiţi şi 
plini de bucurie slăveau pe Dumnezeu Atotputernic, care este glorificat în sfinţii 
Săi. 


Abatele a ordonat imediat să fie adus un sicriu nou, deoarece cel vechi era stricat, 
numai tabla de jos a sicriului vechi pe care era trupul Sfântului Alexandru a rămas 
intactă. 


Un călugăr pe nume Cyril, fratele natural al lui Abbot Avramie suferea de mai 
mulți ani de hernie, a luat nişte pământ de la locul unde a fost îngropat şi găsit 
Sfântul Alexandru s-a frecat pe abdomen şi îndată s-a vindecat. 


La scurt timp după descoperirea moaştelor, Abbot Avramie a trimis pe 
ieromonahul Elisei la Novgorod la Mitropolitul Aphthonius cu un raport despre 
descoperirea moaştelor şi minunile ce au decurs de acolo. 


Mitropolitul auzind de aceasta a fost uimit că după trecerea atâtor ani moaştele 
sfântului erau întregi şi intacte. Slăvind pe Dumnezeu, el raportat acest lucru la 
suveran, ţarul Michael Fyodorovich, acesta s-a bucurat mult şi a ordonat 
mitropolitului Aphthonius să examineze moaştele. 


În acelaşi an la 29 august, Mitropolitul Novgorod-ului a ajuns la Mănăstirea Sfânta 
Treime însoţit de Arhimandritul Pafnutie de la Mănăstirea Khutyn, stareţul Eftimie 
de la Mănăstirea Sfântul Duh, stareţul Joseph de la Mănăstirea Nicolae de la 
Vyazhits şi alţi clerici de la Catedrala Sfânta Sofia din Novgorod. În ajunul zilei de 
30 august, în ziua de comemorare a Sfântului Alexandru, Mitropolitul şi tot clerul 
au privegheat toată noaptea în Biserica Sfântului Nicolae, făcătorul de minuni. 


Dimineaţa, chiar înainte de Sfânta Liturghie, ierarhul a început cu Sfinţirea 
apei, după care a ordonat să fie deschis sicriul Sfântului Alexandru în prezenţa 
clerului, toţi au rămas uimiţi de felul cum arăta trupul Sfântului ca şi cum ar fi 
adormit recent. lerarhul a ordonat să bată toate clopotele. Apoi a descoperit 
chipul sfântului cu propriile sale mâini şi a înlăturat paramanul şi schima. Când 
mitropolitul a văzut faţa sfântului s-a umplut de frică şi uimire şi a plâns. 
Arhimandritul Pafnutie şi stareţul Eftimie a descoperit braţele sfântului până la 
coate. lerarhul s-a uitat îndelung la moaştele sfântului şi la o icoană a sa care 
arăta minunile sale, pictată cu mulți ani mai devreme. Apoi mitropolitul 
Aphthonius şi toți clericii au strigat: “ Într-adevăr acesta este venerabilul părinte 
Alexandru, făcător de minuni!” . După aceasta, ierarhul a înlocuit paramanul şi 
schima. 


Arhimandritul şi stareţii au rugat pe mitropolit să le dea o mică parte din moaşte 


pentru ţarul pios, el a fost de acord, apoi el a ordonat să fie închis sicriul şi să se 
încheie Sfânta Liturghie. 

Lid of the ancient reliquary of 
St. Alexander, donated by Isar 
Michael Fyodorovich in 1644. 


Atotputernicul Dumnezeu, a cărui bunăvoință a fost să ateste adevărul despre 
moaştele sfântului a adăugat un alt miracol. Chiar în ziua în care ierarhul a 
examinat moaştele Sfântului Alexandru la ora nouă seara o lumină minunată a 
strălucit pe cer pentru o perioadă lungă de timp cu toate că noaptea era 
întunecoasă. Acest semn a fost văzut de către mitropolitul Aphthonius şi de toţi 
cei care erau prezenţi la mănăstirea Sfântului şi Slăveau pe Dumnezeu zicând: “ 
Slavă Ţie, Stăpâne pentru că Te-ai uitat în jos la acest loc sacru şi vrei să slăveşti 
pe Sfântul Tău, Alexandru!” Acest semn minunat a continuat până la miezul 
nopții. 


După întoarcerea ierarhului la Novgorod a transmis un raport cu ceea ce s-a 
întâmplat ţarului Mihail Fyodorovich, împreună cu o bucată din schima Sfântului. 
Țarul pios a primit acest cadou şi s-a bucurat foarte mult că în timpul domniei sale 
Domnul Dumnezeu a binevoit să dezvăluie moaştele Sfântului Său. În anul 1644 a 
ordonat ca o raclă de argint aurit să fie pregătită şi a trimis-o la Mănăstirea Sfintei 
Treimi. În acelaşi timp a ordonat mitropolitului Aphthonius şi clerului său să 
sfinţească biserica nou construită cu hramul “ Schimbarea la faţă a Domnului” şi să 
mute moaştele Sfântului acolo în noua raclă pe care a trimis-o. 


Cadoul regal a fost adus la mănăstire în acelaşi an, la 4 decembrie fiind acolo şi 


mitropolitul şi clerul său, iar după slujba de seară sfintele moaşte au fost mutate de 
la biserica Sfântul Nicolae la noua biserică fiind acompaniate de cântări. La 
sfârşitul privegherii de toată noaptea, în timpul Doxologiei mari, ierarhul a pus 
sfintele moaşte în noua raclă de argint. În ziua următoare, noua biserică a fost 
sfințită, după care a urmat Sfânta Liturghie. 


Pentru toate acestea fraţilor să aduceţi mulţumiri lui Dumnezeu zicând: 


Bucură-te, Sfinte cuvioase Alexandru, slujitor tainic al Preasfintei şi celei de o 
fiinţă Treimi! 


